അഫ്ഗാന് പ്രതിസന്ധി: കായം, ഡ്രൈ ഫ്രൂട്സ് വ്യാപാരം ആശങ്കയില്, ക്ഷാമത്തിലേക്ക് വിപണി നീങ്ങിയേക്കും ഓള്ഡ് ദില്ലി വിപണിയിലെ ഡ്രൈ ഫ്രൂട്സ് കച്ചവടക്കാര്ക്ക് അഫ്ഗാനിസ്ഥാനില് നടക്കുന്ന സംഘര്ഷം പേടിസ്വപ്നമായി മാറിയിരിക്കുന്നു, ദില്ലിയിലെ പ്രാദേശിക വ്യാപാരികളില് പലരും അഫ്ഗാനില് നിന്നുളള ഡ്രൈ ഫ്രൂട്സ്, കായം, പ്രത്യേക ഇനം ജീരകം എന്നിവയുടെ വിതരണത്തിന്റെ ഭാവിയെക്കുറിച്ച് അനിശ്ചിതത്വത്തിലാണ്. ഇന്ത്യയിലേക്കുളള ഡ്രൈ ഫ്രൂട്സ് ഇറക്കുമതിയില് 75 ശതമാനവും അഫ്ഗാനില് നിന്നോ അഫ്ഗാന് വഴിയോ ആണ് നടന്നിരുന്നത്. ഇത് പൂര്ണമായി മുടങ്ങിയിരിക്കുകയാണ്. അഫ്ഗാനിലെ സംഘര്ഷങ്ങള്ക്ക് പിന്നാലെ ഡ്രൈ ഫ്രൂട്സ് വില ഉയര്ന്നതായി പ്രമുഖ ദേശീയ മാധ്യമമായ ടൈംസ് നൗ റിപ്പോര്ട്ട് ചെയ്യുന്നു. 300 രൂപ മുതല് 400 രൂപ വരെ ഡ്രൈ ഫ്രൂട്സിലെ അഫ്ഗാനി ഇനങ്ങളുടെ നിരക്ക് ഉയര്ന്നു. ബദാം 1100 രൂപയ്ക്കാണ് നിലവില് വില്ക്കുന്നത്, ഇത് നേരത്തെ 700 രൂപയ്ക്ക് ലഭിച്ചിരുന്നതാണെന്ന് വ്യാപാരികള് പറഞ്ഞതായി ടൈംസ് നൗ റിപ്പോര്ട്ട് ചെയ്യുന്നു. മൊത്തക്കച്ചവടക്കാര് വില വര്ദ്ധിപ്പിച്ചതാണ് നിരക്ക് ഇത്രവേഗം ഉയരാന് കാരണമായി ചില്ലറ വ്യാപാരികള് ചൂണ്ടിക്കാണിക്കുന്നത്. പ്രതിദിനം വില വര്ദ്ധിച്ചുകൊണ്ടിരിക്കുകയാണ്, രണ്ട് ദിവസം മുമ്ബ് ഞാന് 750 രൂപയ്ക്ക് ബദാം വാങ്ങി, ഇപ്പോള് അത് കിലോയ്ക്ക് 950 രൂപയാണ്, വ്യാപാരിയായ പവന്ദീപ് സിംഗ് പറഞ്ഞു. അഫ്ഗാന് പ്രതിസന്ധി കേരളത്തെ ഏറ്റവും കൂടുതല് ബാധിക്കുക കായത്തിന്റെ കാര്യത്തിലാണ്. രാജ്യത്തേക്ക് എത്തുന്ന കായത്തിന്റെ വലിയ ശതമാനവും അഫ്ഗാനില് നിന്നാണ്. നമ്മുടെ സാമ്ബാറിനും രസത്തിനും മറ്റ് കറികള്ക്കും ഉപയോഗിക്കുന്ന കായം കിട്ടാതെയായാല് അടുക്കളകളിലും ഹോട്ടലുകളിലും കായം ഇല്ലാക്കറികള് വിളമ്ബേണ്ടി വരും ! ഡ്രൈ ഫ്രൂട്സ് ക്ഷാമം ബേക്കറികളെയാണ് പ്രധാനമായും പ്രതിസന്ധയിലാക്കുക. ബദാം, പിസ്റ്റാഷിയോ, ഫിഗ്. ഏപ്രുക്കോട്ട്, ഉണക്ക മുന്തിരി തുടങ്ങിയവയുടെ ലഭ്യതയെ അഫ്ഗാന് പ്രതിസന്ധി തടസ്സപ്പെടുത്തും. ബിരിയാണിയില് ചേര്ക്കുന്ന പ്രത്യേക തരം ജീരകത്തിനും ക്ഷാമം നേരിടാന് സംഘര്ഷങ്ങള് ഇടയാക്കും. തജിക്കിസ്ഥാന്, ഉസ്ബക്കിസ്ഥാന്, ഇറാന് എന്നിവിടങ്ങളിലും കായം ഉല്പാദിപ്പിക്കുന്നുണ്ടെങ്കിലും ആ രാജ്യങ്ങളുമായി തീരുവ ഇളവ് സാധ്യമാക്കുന്ന വ്യാപാരക്കരാര് നിലവിലില്ല. അഫ്ഗാന് ദക്ഷിണേഷ്യന് രാജ്യങ്ങളുടെ കൂട്ടായ്മയായ സാര്ക്ക് അംഗമായതിനാലും അവികസിത രാജ്യമായതിനാലും അവിടെ നിന്ന് ഇന്ത്യയിലേക്ക് നടത്തുന്ന ഇറക്കുമതിക്ക് കസ്റ്റംസ് തീരുവ ഇളവുണ്ട്. അതിനാല് ഇന്ത്യന് വ്യാപാരികള് വലിയതോതില് കായം ഡ്രൈ ഫ്രൂട്സ് എന്നിവയ്ക്ക് അഫ്ഗാനെയാണ് ആശ്രയിച്ചിരുന്നത്. ഇറാനിലും മറ്റും ഉല്പാദിപ്പിക്കുന്ന കായത്തിന് അഫ്ഗാന് കായത്തിന്റെ ഗുണമേന്മയില്ലെന്നും വ്യാപാരികള് പറയുന്നു. ഇന്ത്യയില് കായം ഉല്പ്പാദിപ്പിക്കുന്നത് സംബന്ധിച്ച് സിഎസ്ഐആര് ഇന്സ്റ്റിറ്റ്യൂട്ട് ഓഫ് ഹിമാലയന് ബയോറിസേഴ്സ് ടെക്നോളജി പദ്ധതിക്ക് തുടക്കമിട്ടിട്ടുണ്ട്. പദ്ധതി വിജയിച്ചാല് ഉത്തരാഖന്ധ്, അരുണാചല് പ്രദേശ് എന്നിവടങ്ങളില് നിന്ന് കായം ഉല്പ്പാദനം സാധ്യമാകും. രാജ്യത്ത് കായം വിപണനം ചെയ്യപ്പെടുന്നത് 30 ലേറെ ബ്രാന്ഡുകളിലാണ്. അഫ്ഗാനില് നിന്ന് ഇറക്കുമതി ചെയ്ത് സംസ്കരണ പ്രക്രിയ പൂര്ത്തീകരിച്ചാണ് ഇവ വിവിധ പേരുകളില് വിപണിയിലെത്തുന്നത്. കൊവിഡ് മഹാമാരിയുടെ രണ്ടാംവരവിന്റെ ഈ കാലത്ത്, എല്ലാവരും മാസ്ക് ധരിച്ചും സാനിറ്റൈസ് ചെയ്തും സാമൂഹ്യ അകലം പാലിച്ചും വാക്സിന് എടുത്തും പ്രതിരോധത്തിന് തയ്യാറാവണമെന്ന് ഏഷ്യാനെറ്റ് ന്യൂസ് അഭ്യര്ത്ഥിക്കുന്നു. ഒന്നിച്ച് നിന്നാല് നമുക്കീ മഹാമാരിയെ തോല്പ്പിക്കാനാവും. BreakTheChain ANCares IndiaFightsCorona